system
Răspunde în limba română, în stilul Wikipedia, cat mai corect gramatical.
user
Ce poți spune despre Gheorghe Vlăduțescu?
assistant
Gheorghe Vlăduțescu (n. 8 septembrie 1937, Târgu Cărbunești, județul Gorj) este un filozof român, profesor de filozofie la Facultatea de Filozofie la Universitatea din București, membru titular (din 1999) al Academiei Române.

Biografie

Gheorghe Vlăduțescu s-a născut la data de 8 septembrie 1937 în orașul Târgu Cărbunești (județul Gorj). După efectuarea studiilor preuniversitare la Tg. Jiu, a absolvit Facultatea de Filozofie din cadrul Universității din București în anul 1962, după care a fost încadrat în învățământul universitar pe rând în funcțiile de preparator, asistent, lector și ulterior de conferențiar la Catedra de istorie a filozofiei. În anul 1971, a obținut titlul științific de Doctor în filozofie cu teza Inducția aristotelică.

Din anul 1990 are gradul didactic de profesor universitar, fiind ales în funcția de șef al Catedrei de Istoria filozofiei și filozofia culturii. Tot în același an a devenit conducător de doctorat. A predat în calitate de profesor titular cursul de Filosofia greacă. A fost profesor invitat la Centrul de studii asupra filosofiei grecești "Leon Robin" de la Sorbona și a susținut conferințe asupra filosofiei grecești și medievale în țară și străinătate.

Între anii 6 iulie 1990 - 1 martie 1995, prof. dr. Gheorghe Vlăduțescu a deținut funcția de Secretar de Stat pentru Culte în cadrul Ministerului Culturii și Cultelor, în guvernele Văcăroiu, Roman.

În anul 1995, prof. dr. Gheorghe Vlăduțescu a fost ales ca membru corespondent al Academiei Române, fiind promovat ca membru titular al acstui înalt for cultural și cademic român în anul  1999. A deținut funcția de vicepreședinte al Academiei Române între anii 2002-2006. Este membru în „Asociația internațională pentru apărarea libertății religioase” de pe lângă Consiliul European și UNESCO.

Acad. prof. dr. Gheorghe Vlăduțescu este membru fondator al “Centrului de Studii asupra Imaginarului și Raționalității” din Craiova, precum și membru al Societății de Studii Clasice din București. În anul 2000, a fost ales ca membru al Académie des Sciences, des Arts et des Lettres din Paris (Franța).

În anul 2002, acad. Gheorghe Vlăduțescu a fost decorat cu Ordinul "Steaua României" în grad de cavaler.

Opera

Filozofie 
 Prometeu împotriva lui Zeus : (libera cugetare în Grecia și Roma veche), co-autor Aurelian Tache,  Editura Științifică, București, 1967
 Totemismul, Editura Științifică, București, 1968 
 Personalismul francez : geneză și împlinire, Editura Științifică, București, 1971
 Etica lui Epicur, București, Editura Științifică, 1972
 Filosofia neotomistă în Franța, Editura Științifică, București, 1973
 Spiritualism și fideism în filosofia contemporană, Editura Politică, București, 1973
 Introducere în istoria filosofiei medievale : lumini și umbre în gîndirea Evului mediu european, Editura Enciclopedică Româna, București, 1973
 Ereziile evului mediu creștin, Editura Enciclopedică,București, 1974
 Experiență și inducție la Aristotel, Editura Științifică și enciclopedică, București, 1975
 Introducere în istoria filosofiei Orientului antic, Editura Științifică și Enciclopedică, București, 1980
 Studii aristotelice, co-autor Mihai Nasta, Tipografia Universității București, 1981
 Filosofia legendelor cosmogonice românești, Editura Minerva, București, 1982
 Filosofia în Grecia veche, Editura Albatros, București, 1984
 Deschideri către o posibilă ontologie : interpretări la presocratici, Editura Științifică și Enciclopedică, București, 1987
 O istorie a ideilor filosofice, Ediura Științifică, București, 1990
 Filosofia in Grecia Veche, Editura Albatros, București, 1991
 Filozofia în Roma antică : forme de gândire și evoluții, Albatros, București, 1991
 Filosofie spaniolă în texte : Evul mediu, Renașterea, Editura Științifică, București, 1991
 O istorie a enciclopediei grecești, Editura Paideia, București, 1994
 Filosofia primelor secole creștine, Editura Enciclopedică, București, 1995;
 Bufnița Minervei, Editura Științifică, București, 1996
 Ontologie și metafizică la greci. Presocraticii, Editura Paideia, București, 1998
 Rațiune și credință, antologie coordonată de Gheorghe Vlăduțescu și Septimiu Chelcea, Editura Științifică și Enciclopedică, București, 1988
 Cum mureau filosofii in Grecia Veche, Editura Ardealul, Târgu-Mures, 2000
 Caiete de istoria filosofiei și filosofia culturii, Paideia, București, 2001
 Cei doi Socrate, Editura Polirom, București, 2001
 O enciclopedie a filosofiei grecești, Editura Paideia, București, 2001
 Thales din Milet, Editura Paideia, București, 2001
 Neconvențional, despre filosofia românească, Editura Paideia, București, 2002
 Filozofie și politică: 1957-1962, Editura Paideia, București, 2003
 Pentru ce istoria filosofiei ?, Editura Paideia, București 2003 (coordonator Gheorghe Vlăduțescu)
 Istoria filosofiei în texte alese (antologie de texte alcatuită în colaborare cu Ion Bănșoiu și Savu Totu), Editura Paideia, București, 2004
 Teologie și metafizică în cultura evului mediu, Editura Paideia, București, 2003

Altele 

 Încercare de utopie, Paideia, București, 1998 (literatură)
 Istoria sentimentala a unui sat, Paideia, București (memorialistică)
 Aristotel - Metafizica, Editura Paideia, București, 1998 (traduere)
 Anselmus Sanctus - Proslogion, Editura Științifică, București, 1997

Note 

Filozofi români în viață
Pedagogi români
Profesori universitari români
Membri titulari ai Academiei Române
Vicepreședinți ai Academiei Române
Secretari de stat în Guvernul Nicolae Văcăroiu
Secretari de stat în Guvernul Petre Roman
Profesori români în viață
Oameni din județul Gorj
Nașteri în 1937